 Sida aad tilmaantay wax farqi ah uma dhexeeyo Tawakal iyo Tawakul, oo macnihiisu yahay talo saarasho Ilaahay iyadoo lala imanayo asbaabtii, waxaase laga yaabaa inaad ula jeedo Tawaakul oo macnihiisu yahay talo saarasho Ilaahay iyadoo laga tagayo sababtii, si ay u sii caddaato aan tilmaano, qofka yiraahda waxaan rabaa inaan ilmo dhalo ee xaas yeesha ka dibna Ilaah tala saarta wuxuu la yimid Tawakulkii sharciga ahaa, kaas oo ah inaad la timaado wixii aad rabtay isla markaasina aad Ilaah tala saarato, Tawaakulse waa qof yiri waxaan rabaa inaan ilmo dhalo Ilaahna waan tala saaranayaa laakiin Ilaah waa qaadir oo ma guursanayo ilmana waan doonayaa, farqigoodu waa sidaas, waxaa inoo sii ifinaya xadiithkii Nabiga ninkii u yimid ee ku yiri hasheyda Rasuulkii Allow ma xiraa, mise waan iska daayaa oo Ilaah ayaan talo saartaa? 